Etter at Tang drepte Geolsa Biu døde også Dae Jung-sang. Dae Jo-yeong slo sammen sin Goguryeohær med noen Malgalstammer og motstod angrep fra Tang. Hans overveldende seier over Tang i slaget ved Cheonmun-ryeong (hangul: 천문령, hanja: 天門嶺) gjorde det mulig for han å fortsette sin fars rike. Han erklærte seg selv som konge av Jin i 698 og etablerte «Jinstaten» (hangul: 진국, hanja: 辰國). Han la hovedstaden til Dongmofjellet, sør for dagens kinesiske provins Jilin der han bygde fjellfestningen Dongmo.